उत्तराखंड में बीजेपी 47, कांग्रेस 19 सीटों पर आगे
5 राज्यों के विधानसभा चुनाव 3e4c ों के नतीजे फ़िलहाल रुझान के स्तर पर ही हैं, मगर स्थिति साफ़ होती दिख रही है। उत्तराखंड की बात करें तो कुल 70 सीटों में भारतीय जनता पार्टी 47 सीटों पर आगे चल रही है और कांग्रेस महज़ 19 सीटों पर आगे हैं। बहुजन समाज पार्टी और उत्तराखंड जनएकता पार्टी 1-1 सीट पर आगे है, जबकि 2 सीटों पर निर्दलीय उम्मीदवार बढ़त बनाए हुए हैं।
अहम सीटों का लेखा-जोखा
मुख्यमंत्री पद के उम्मीदवारों की बात करें तो कांग्रेस के हरीश रावत लालकुआं सीट पर क़रीब 16 हज़ार वोटों से पीछे चल रहे हैं। लालकुआं सीट पर बीजेपी के मोहन सिंह बिष्ट को 44478 वोट मिले हैं, जबकि हरीश रावत को 28078 मिले हैं।
भारतीय जनता पार्टी के उम्मीदवार और मौजूदा मुख्यमंत्री पुश्कर सिंह धामी खटीमा सीट पर क़रीब 5 हज़ार वोटों से पीछे चल रहे हैं। यहाँ कांग्रेस के भुवन चन्द्र कापरी को अब तक 29218 वोट मिले हैं, वहीं धामी को 24038 वोट मिले हैं।
आम आदमी पार्टी के मुख्यमंत्री पद के उम्मीदवार कर्नल अजय कोठियाल गंगोत्री सीट से मैदान में हैं। मागर उन्हें अब तक महज़ 4690 वोट मिले हैं। वहीं भारतीय जनता पार्टी के सुरेश सिंह चौहान को 21706 वोट और कांग्रेस के विजयपाल सिंह साजवान को 15765 वोट मिले हैं।
एक और अहम सीट है प्लेन इलाके की सितारगंज विधानसभा, जहां लड़ाई बीजेपी के सौरभ बहुगुणा और नवतेज पाल सिंह की है, मगर सौरभ बहुगुणा क़रीब 11 हज़ार वोटों से आगे चल रहे हैं। सितारगंज में आम आदमी पार्टी के उम्मीदवार अजय जैसवाल को भी 10000 वोट मिले हैं।
मंगलौर सीट पर फ़ासला महज़ 530 वोटों का है। यहाँ बहुजन समाज पार्टी के उम्मीदवार सर्वात करीम अंसारी को 25937 वोट मिले हैं, जबकि उनके पीछे कांग्रेस के क़ाज़ी मुहम्मद निज़ामुद्दीन 25407 सीटों पर हैं।
आम आदमी पार्टी की बात करें तो जितना अच्छा प्रदर्शन पंजाब में देखने को मिला है, उत्तराखंड में पार्टी 1 भी सीट हासिल करने में नाकामयाब दिख रही है।
2017 का हाल
उत्तराखंड में विधानसभा की कुल 70 सीटों में से से बीजेपी के पास हैं 57 सीटें हैं, और कांग्रेस के पास हैं 11 और निर्दलीय उम्मीदवार भी 2 सीटों पर काबिज़ हैं।
2017 के चुनाव में बीजेपी को करीब 47 फीसद यानी 46.99 फीसद वोट मिले जबकि कांग्रेस के हिस्से में आए 33.83 फीसद वोट। निर्दलीय के खाते में भी 10 फीसद से ज़्यादा वोट गए और अन्य के खाते में भी 9 फ़ीसदी वोट रहे।
सीट और वोट शेयर के हिसाब से उत्तराखंड में बीजेपी की पूर्ण बहुमत की सरकार है। 2017 के चुनाव के बाद त्रिवेंद्र सिंह रावत को उत्तराखंड का मुख्यमंत्री बनाया गया, लेकिन सत्ता के आखिरी साल में उन्हें हटाकर कमान दूसरे टीएस रावत यानी तीरथ सिंह रावत को सौंपी गई और उनसे भी जब प्रदेश न संभला तो अब ऐन चुनाव से पहले जुलाई में पुष्कर सिंह धामी को प्रदेश का मुख्यमंत्री बनाया गया था।
(सभी आंकड़े चुनाव आयोग की वेबसाइट से लिए गए हैं)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva hne_Deva awa_Deva hin_Deva hin_Deva hin_Deva hin_Deva